ধনধান্য পুষ্প ভরা আমাদের এই বসুন্ধরা

ধনধান্য পুষ্প ভরা আমাদের এই বসুন্ধরা হল দ্বিজেন্দ্রলাল রায় কর্তৃক বাংলা ভাষায় রচিত ও সুরারোপিত একটি কালজয়ী দেশাত্মবোধক গান এবং দ্বিজেন্দ্রগীতি। গানটি লেখকের ১৯০৯ সালে প্রকাশিত 'শাহজাহান' নামক নাটকে গ্রন্থস্থ হয়। ১৯০৫ সালে ভারত উপমহাদেশে "বঙ্গভঙ্গ আন্দোলন" -এর সূচনা ঘটলে বিভিন্ন লেখক, সাহিত্যিকের মতো লেখক দ্বিজেন্দ্রলাল রায়ের মনেও তা ব্যাপকভাবে প্রভাব ফেলে এবং এই একটি আন্দোলনকে কেন্দ্র করেই তিনি লিখে ফেলেন অসংখ্য কবিতা এবং গান। এছাড়াও বঙ্গভঙ্গ আন্দোলনের বিরুদ্ধাচারে এবং 'স্বদেশী আন্দোলনে'র পক্ষে লোক জমায়েত করতে ভারতীয় এই কবি তৎকালীন সময়ের প্রতাপশালী ও প্রতিথযশা কবি সাহিত্যিকদের পাশে রেখে নিজ হাতে গড়ে তুলেছিলেন "পূর্ণিমা সম্মেলন" এক জনপ্রিয় সাহিত্য সংগঠন। আর এই সংগঠন হতেই বিভিন্ন কবি -সাহিত্যেকদেরকে সাথে নিয়ে তারা একেরপর এক বঙ্গভঙ্গ বিরুধী গান রচনা ও প্রচার- প্রসার করতেন। তার ভেতর উল্লেখযোগ্য গানসমূহ হচ্ছে, "বঙ্গ আমার! জননী আমার! ধাত্রী আমার! আমার দেশ", "যেদিন সুনীল জলধি হইতে উঠিলে জননী ভারতবর্ষ", "ওই মহাসিন্ধুর ওপার হতে" ইত্যাদি এবং "ধন-ধান্য পুষ্পে ভরা" এই গানটিও সেসময়েই তার হাতে রচিত হয় বলে কথিত আছে। পরবর্তীকালে তার এই গানটি তার লেখা একটি বহু জনপ্রিয় নাটক "শাহজাহান" এ অন্তর্ভুক্ত করা হয়, যার প্রকাশকাল ১৯০৯ সাল। ধনধান্য পুষ্প ভরা আমাদের এই বসুন্ধরা তাহার মাঝে আছে দেশ এক – সকল দেশের সেরা; – ও সে, স্বপ্ন দিয়ে তৈরি সে-দেশ, স্মৃতি দিয়ে ঘেরা; এমন দেশটি কোথাও খুঁজে পাবে নাকো তুমি, ও সে সকল দেশের রানি সে যে – আমার জন্মভূমি। চন্দ্র সূর্য গ্রহ তারা, কোথায় উজল এমন ধারা। কোথায় এমন খেলে তড়িৎ এমন কালো মেঘে! তার পাখির ডাকে ঘুমিয়ে উঠি, পাখির ডাকে জেগে; এমন দেশটি কোথাও খুঁজে পাবে নাকো তুমি, ও সে সকল দেশের রানি সে যে – আমার জন্মভূমি। এত স্নিগ্ধ নদী কাহার, কোথায় এমন ধূম্র পাহাড়! কোথায় এমন হরিৎক্ষেত্র আকাশতলে মিশে! এমন ধানের উপর ঢেউ খেলে যায় বাতাস কাহার দেশে! এমন দেশটি কোথাও খুঁজে পাবে নাকো তুমি, ও সে সকল দেশের রানি সে যে – আমার জন্মভূমি। পুষ্পে পুষ্পে ভরা শাখী; কুঞ্জে কুঞ্জে গাহে পাখি; গুঞ্জরিয়া আসে অলি পুঞ্জে পুঞ্জে ধেয়ে – তারা, ফুলের উপর ঘুমিয়ে পড়ে ফুলের মধু খেয়ে; এমন দেশটি কোথাও খুঁজে পাবে নাকো তুমি, ও সে সকল দেশের রানি সে যে – আমার জন্মভূমি। ভায়ের মায়ের এত স্নেহ কোথায় গেলে পাবে কেহ! – ও মা তোমার চরণ দুটি বক্ষে আমার ধরি, আমার এই দেশেতে জন্ম – যেন এই দেশেতে মরি – এমন দেশটি কোথাও খুঁজে পাবে নাকো তুমি, ও সে সকল দেশের রানি সে যে – আমার জন্মভূমি। — দ্বিজেন্দ্রলাল রায় এই গানের কথা নিয়ে কিছু বিভ্রান্তি আছে। কেউ গায় 'ধনধান্যে পুষ্পে ভরা', আবার কেউ গায় 'ধনধান্য পুষ্প ভরা'। কেউ গায় ‘তার পাখির ডাকে ঘুমিয়ে উঠি, পাখির ডাকে জেগে'। কেউ আবার গায় ‘তারা পাখির ডাকে ঘুমিয়ে পড়ে, পাখির ডাকে জেগে।’ কোথাও লেখা আছে 'তারা পাখির ডাকে ঘুমিয়ে ওঠে, পাখির ডাকে জেগে'। "ধনধান্য পুষ্প ভরা দেশের ডি এল রায়"। banglanews24.com। ২০১৫-০৭-১৯। সংগ্রহের তারিখ ২০২২-০৬-২৯।  "ধন ধান্য পুষ্প ভরা গানের অমর রচয়িতা"। https://www.risingbd.com। সংগ্রহের তারিখ ২০২২-০৬-২৯।  |ওয়েবসাইট= এ বহিঃসংযোগ দেয়া (সাহায্য) Prohor। "'ধন ধান্য' : ভুলে ভরা - Prohor"। ‘ধন ধান্য’ : ভুলে ভরা - Prohor (ইংরেজি ভাষায়)। সংগ্রহের তারিখ ২০২২-০৬-২৯।  Mallick, Sadya Afreen (২০১৬-০৭-১৯)। "DL ROY Patriotism to the fore"। The Daily Star (ইংরেজি ভাষায়)। সংগ্রহের তারিখ ২০২৪-০৯-০৬।  Mallick, Sadya Afreen (২০১৬-০৭-১৯)। "DL ROY Patriotism to the fore"। The Daily Star (ইংরেজি ভাষায়)। সংগ্রহের তারিখ ২০২৪-০৯-০৬।  Ray, Dwijendralal Ed। Sajahan।  উদ্ধৃতি ত্রুটি: <ref> ট্যাগ বৈধ নয়; bharatkosh নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; parthochattopadhyay নামের সূত্রটির জন্য কোন লেখা প্রদান করা হয়নি Mallick, Sadya Afreen (২০১৬-০৭-১৯)। "DL ROY Patriotism to the fore"। The Daily Star (ইংরেজি ভাষায়)। সংগ্রহের তারিখ ২০২৪-০৯-০৬।